เรื่องร้องเรียน (ถนน) วันที่ 2022-06-22 16:37:55 — แขวงคลองสองต้นนุ่น เขตลาดกระบัง กรุงเทพมหานคร
แจ้งปัญหาผิวถนนชำรุด ตลอดเส้นทั้งเส้น ซึ่งเป็นเขตพื้นที่พักอาศัยเขตลาดกระบังค่ะ มีหมู่บ้าน ตลาด โกดังสินค้าจำนวนมาก วิดีโอ/ภาพที่แนบส่งมาด้วยเป็นตัวอย่างบางส่วนของรูปแบบความเสียหายของพื้นถนนที่ยุบร่วมกับปลิ้นขึ้นซึ่งสามารถเป็นสาเหตุทำให้เกิดอุบัติเหตุได้ สำหรับผู้ขับขี่ทั้งรถยนต์และโดยเฉพาะอย่างยิ่งมอเตอร์ไซค์ค่ะ เพิ่งย้ายเข้ามาอยู่ในชุมชนนี้ได้ประมาณ 7-8 เดือนค่ะ ก่อนอยู่พบว่า มีหน่วยงานเข้ามาปรับแก้บริเวณที่ชำรุด 1 ครั้ง จึงตัดสินใจเลือกเข้ามาซื้อบ้านอยู่เส้นนี้ แต่ผ่านไปไม่นานมานี้ ผิวถนนชำรุดซ้ำเพิ่มอีก อาจเพราะมีจำนวนรถบรรทุกที่มีน้ำหนักมากใช้เส้นทาง แต่อยากขอความเห็นใจ ปรับซ่อมให้ผิวถนนมีมาตรฐาน รับน้ำหนักได้มากและแข็งแรงในระยะยาวกว่านี้
พิกัด: ซอยพัฒนาชนบท 3 แขวงคลองสองต้นนุ่น เขตลาดกระบัง กรุงเทพฯ
อยากให้หน่วยงานที่เกี่ยวข้องเข้าตรวจสอบและแก้ไขตามความเหมาะสม เบื้องต้นอยากขอทราบเป็นแผนการ/ความคืบหน้าคร่าวๆว่า โดยทั่วไปแล้ว ถนนเส้นรอง/ซอยที่มีลักษณะผิวถนนชำรุดแบบนี้ มีหน่วยงานใดที่จะรับผิดชอบแก้ไข มีเงื่อนไขอย่างไร เช่น ด้านเวลา หรืองบประมาณ (นานแค่ไหนจึงจะมีการพิจารณาเข้าซ่อมแซม) 
ขอบพระคุณอย่างสูงที่สละเวลารีวิวปัญหาเล็กๆของดิฉันค่ะ